Norma (nimi)

Norma on kansainvälinen, alun perin italialainen naisen etunimi. Nimen keksi Felice Romani 1800-luvulla Norma-oopperan päähenkilöä varten. Sana norma on latinaa ja merkitsee puutöissä käytettävää kulmamittaa.

Normaa käytetään joskus myös feminiinimuotona miehen nimestä Norman, vaikka nimet eivät historiallisesti liity toisiinsa. Sana Norman on englanninkielinen nimitys normanneille eli viikingeille, jotka asuttivat Ranskan Normandiaa ja valloittivat muun muassa Englannin. Sana on peräisin saksasta ja tarkoittaa ”pohjoisen miestä”.

Suomessa Norma-nimi on suhteellisen harvinainen. Väestörekisterikeskuksen tietojen mukaan se on annettu 1900-luvun alusta vuoden 2009 loppuun mennessä 193 naiselle ja alle viidelle miehelle.

Tunnettuja Normia
 Norma Baylon, argentiinalainen tenniksenpelaaja
 Norma Cappagli, argentiinalainen Miss Maailma 1960
 Norma Croker, australialainen pikajuoksija ja pituushyppääjä
 Norma Heimola, suomalainen tekstiilitaiteilija
 Norma Heyman, brittiläinen elokuvatuottaja
 Norma Kamali, Norma Arraez, yhdysvaltalainen muotisuunnittelija
 Marilyn Monroe (oik. Norma Jeane Mortenson), yhdysvaltalainen näyttelijä
 Norma Nolan, argentiinalainen Miss Universe 1962
 Norma Robertson, brittiläinen jousiampuja
 Norma Ronald, brittiläinen näyttelijä
 Norma Shearer (oik. Edith Norma Shearer), kanadalainen näyttelijä
 Norma Talmadge, yhdysvaltalainen mykkäelokuvien näyttelijä
 Norma Thrower, australialainen aitajuoksija
 Norma Varden, brittiläinen Hollywood-näyttelijä
 Norma Winstone, brittiläinen jazz-laulaja

Kuvitteellisia Normia
 Norma, ylipapitar, päähenkilö Vincenzo Bellinin oopperassa Norma
 Norma, Kathleen Doylen roolihahmo elokuvassa Teetä Mussolinin kanssa (1999)
 Norma, Maureen O’Sullivanin roolihahmo elokuvassa Hannah ja sisaret (1986)
 Norma Desmond, kohtalokas nainen, Gloria Swansonin esittämä päähenkilö elokuvassa Auringonlaskun katu (1950)
 Norma Rae, Sally Fieldin esittämä päähenkilö elokuvassa Norma Rae (1979)
 Norma Speakman, Liz Smithin roolihahmo televisiosarjassa Sohvanvaltaajat
 Norma Watson, P. J. Solesin roolihahmo Stephen Kingin romaaniin perustuvassa elokuvassa Carrie (1976)

Lähteet

Aiheesta muualla 

Etunimet